خاریجی ایشلر ناظیرلیگی‌نین نماینده‌سی حامی آکسوی میصرین خاریجی ایشلر ناظیرلیگی سوزچوسونون پرزیدنت رجب طیب اردوغانی هدف آلان یالان و بهتان لار ایله دولو آچیقلاماسینی رد ائتدیک‌لرینی بیلدیردی.
حامی آکسوی میصر خاریجی ایشلر ناظرلیگی سؤزچوسونون دونن وئردیگی آچیقلامایا دایر سوالا وئردیگی یازیلی جاوابیندا دئییب: "میصر خاریجی ایشلر ناظیرلیگی‌نین سؤزچوسونون 24 سپتامبر 2019-جو ایل تاریخ‌لی، اؤلکه‌میزه و پرزیدنتیمیزه یؤنلدیلمیش یالان و بهتان‌لارلا دولو ایفاده‌سینی رد ائدیریک. چئوریلیشله حاکمیته گلن‌لرین تورکیه-‌ده دموکراسینی تنقید ائتمه‌سی اؤز باشینا تراژیک کمدی دیر. تورکیه اولوسلار آراسی توپلومون مسئول بیر عضوو اولا‌راق، میصرده گئنیش و سیستم‌لی شکیلده داوام ائدن اینسان حقوق‌لاری پوزونتولاری‌نین سونا چاتماسینا و میصر خالقی‌نین دموکراسی، عدالت، برابرلیک، آزادلیق و ریفاه کیمی قانونی طلب‌لری‌نین اؤدنیلمه‌سینه ایستیقامت‌لی چاغیریش‌لار ائدیر".
آکسوی میصردکی حبس خانا‌لاردا ویجدانا سیغمایان تطبیق‌لرین ایله سیاسی قرارلارلا ایجرا ائدیلن محکمه پروسه لرینین  اولوسلار آراسی توپلوم طرفیندن یاخشی بیلیندیگینی وورغولادی و بو تطبیق‌لرین موختلیف اولوسلار آراسی تشکیلات‌لارین تنقیدینه معروض قالدیغینی خاطیرلاتدی.
آکسوی میصردکی حاکمیتین "ویجدان‌لی چاغیریش‌لاری و تلقین‌لری مثبت بیر شکیلده دینلمک عوضینه، اینسان حاق‌لاری پوزونتولارینی اؤرت-باس‌دیر ائتمک و میصر خالقی‌نین اساس طلب‌لرینی نظره آلماماق اوچون داها اول ده عینی شکیلده دفعه‌لرله تجاوزکار بیر موضع توتماغی سئچدی" دئدی.
میصرین ترورلا موباریزه‌ده قاباقجیل بیر رولا و تجروبه‌یه صاحب اولان تورکیه-نی بو موضوع دا دا هدف آلما سعی‌ لرینین، سؤز موضوع سو تجاوزکار موضعی‌نین بیر عکس-صداسی اولدوغونو وورغولایان آکسوی "تورکیه فتح الله چی ترور تشکیلاتی‌نین (فتو) ایله یاناشی پ.کا.کا/ی.پ.گ، القاعده، داعش کیمی بولوجو ترور تشکیلات‌لاری ایله ایللردیر موجادیله ائدیر.
تورکیه-‌نین سرحددن کناردا بیر تهدید تشکیل ائدن ترورلا بو موباریزه‌سی سوریه باشدا اولماق عذره قونشو اؤلکه‌لرین اراضی بوتؤو‌لوگو ایله بؤلگه‌نین تهلوکه‌سیزلیک و دینج‌لیگی‌نین قورونماسینا دا اؤز تحفه ‌سینی وئریر. آچیقلامادا آچیقجا گؤردوگوموز کیمی چئوریلیش ایله اقتدارا گلن‌لرین چئوریلیشچی‌لرین هاواداری اولماسی دا تعجب‌لو دئییل. اساساً بو آچیقلاما میصردکی رهبرلیگین، ظلم و استبدا دا سؤیکنن کاراکترینی عکس ائتدیرمک‌دن باشقا گئتمه مه کده دیر. تورکیه قارداش میصر خالقی‌نین باریش و ریفاهی اوچون پرینسیپ‌لی موضعینی داوام ائتدیره‌جک، میصرده دموکراسی یه قاییدیش، حقوق و آزادلیق‌لارین برقرار اولماسی ایله باغلی فیکیرلرینی بیلدیرمه‌یه داوام ائده‌جک" ایفاده‌سینی ایشلدیب.
